ඉකුත් දෙවැනිදා අලුයම 4.30 ට පමණ කුලියාපිටිය කිරින්දව මාර්ගයේ ගමන් ගනිමින් තිබූ ත්‍රිරෝද රියක් තුම්මෝදර ප්‍රදේශයේ පාර මැද සිටි වන අලියෙකුගේ ඇඟේ හැපීමෙන් ත්‍රිරෝද රිය එතැනම පෙරළී ඇති අතර එහි රියැදුරු වාහනයෙන් විසිවී පාර අයිනේ අගලකට පෙරළී යාම නිසා අනූනවයෙන් ජීවිතය බේරාගැනීමට හැකිව ඇත.තුම්මෝදර ප්‍රදේශයේ පදිංචි එක්දරු පියෙකු වූ 38 හැවිරිදි එච්. එම්. රුවන් කුමාර නමැති අය එම ත්‍රාසජනක සිද්ධියට මුහුණපා සුළු තුවාල ලබා ඇති අතර ඔහුට අයත් ත්‍රිරෝද රිය අලියාගේ ඇඟේ හැපී දැඩි සේ හානියට පත්ව ඇත.  .